WORK ร่วงแรง หลังผู้ถือหุ้นใหญ่ทำบิ๊กล็อตราคาต่ำกว่ากระดาน
WORK ณ เวลา 10.38 น. ราคาอยู่ที่ 41.25 บ. ลบ 2.25 บ. หรือ 5.17% มูลค่าซื้อขาย 1.3 พันลบ. โดยราคาหุ้นปรับตัวลงในวันนี้ หลังจากที่ 2 ผู้บริหารใหญ่ของบริษัทจะทำรายการซื้อขายหุ้นบิ๊กล็อตจำนวน 30 ล้านหุ้น 
3 เม.ย. 2558

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 10.38 น. ราคาอยู่ที่ 41.25 บาท ลบ 2.25 บาท หรือ 5.17% สูงสุดที่ 43.25 บาท ต่ำสุดที่ 41 บาท มูลค่าซื้อขายที่ 1.30 พันล้านบาท ขณะที่ดัชนีตลาดหุ้นไทยโดยรวมบวก 0.08%

โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็น WORK ระบุว่า บริษัทมีการทำรายการซื้อขายหุ้นบนกระดานใหญ่ (บิ๊กล็อต) จำนวน 30 ล้านหุ้นในวันนี้ (3 เม.ย.) โดยจะเป็นการทำรายการของนายปัญญา นิรันดร์กุล ผู้ถือหุ้นรายใหญ่และกรรมการที่มีตำแหน่งประธานกรรมการบริษัท  จำนวน 15 ล้านหุ้น คิดเป็น 5.03% ด้านนายประภาส ชลศรานนท์ ซึ่งเป็นผู้ถือหุ้นใหญ่และกรรมการที่มีตำแหน่งรองประธานกรรมการบริษัท จำนวน 15 ล้านหุ้น คิดเป็น 5.03%
สำหรับผลของรายงานดังกล่าว ทำให้โครงสร้างการถือหุ้นของบริษัทเปลี่ยนแปลง ดังนี้ นายประภาส ชลศรานนท์ โครงสร้างการถือหุ้นก่อนการซื้อขาย Big Lot มีหุ้นจำนวน92,706,250 หุ้น คิดเป็นสัดส่วน 31.11% และภายหลังการซื้อขายBig Lot คงเหลือหุ้นจำนวน 77,706,250 หุ้น คิดเป็นสัดส่วน26.07% โดยหุ้นที่จำหน่ายออกจำนวน 15,000,000 หุ้น คิดเป็นสัดส่วน 5.03%
นายปัญญา นิรันดร์กุล โครงสร้างการถือหุ้นก่อนการซื้อขาย Big Lot มีหุ้นจำนวน 92,352,600 หุ้น คิดเป็นสัดส่วน 30.99% และภายหลังการซื้อขายBig Lot คงเหลือหุ้นจำนวน 77,352,600 หุ้น คิดเป็นสัดส่วน 25.95% โดยหุ้นที่จำหน่ายออกจำนวน 15,000,000 หุ้น คิดเป็นสัดส่วน 5.03%
อย่างไรก็ตาม รายการดังกล่าวไม่มีผลกระทบต่อโครงสร้างการจัดการและนโยบายการดำเนินธุรกิจของบริษัทแต่อย่างใด